Elus esimest korda plaanin minna Tartu suusamaratonile.  Varem pole julgenud. 63 km klassikat? Suures rahvasummas, kus kukkumised ja värgid? Lõuna-Eesti mäed, laskumised, tõusud? Oi ei.  A nüüd mõtlen - läheks prooviks ära!    Mida on selleks vaja?  - ülemuse luba - olemas!  - kallis varustus - olemas! (hea suusk sõidab ju ise ka.)  - klassikatehnika - nõrk, aga läheb tasapisi paremaks.  - trenn ja üldfüüsiline - nõrk. oleks muidu "keskmine", aga põdesin just angiini. vormi auk, trenni paus.  - logistika. Veel korraldamata, aga ehk saab.    Eesmärgid:  miinimum - rada kontrollaja sees läbi sõita.  hea tulemus - sõita keskmiselt 10  km/h, ehk siis ajaga 6:30.  maksimum - saada aeg alla 6 tunni.    Kaks nädalat on veel aega harjutada. Vaja on:  - õppida & katsetada määrimist  - parandada klassikatehnikat  - teha veel üldfüüsilist (rahuliku pulsiga nühkimist)  - teha üks pikk (30+ km) ots    Tehnika jaoks loen head suusaõpikut, loen KaareZilmerit ja vaatan proffe. Üldine teadmine maratoni ettevalmistamisest / jooksmisest / sõitmisest on mul olemas, TM eripärad (mida saab söögipunktidest, kas võtta rajale ise määrdeid kaasa) tuleb veel selgeks teha.    Edit (paar päeva enne maraton):  Seniste mõõtmiste pealt tuleb aeg 6:30 .. 7:00 vahele.